Avis juridique important

|

31992L0120

Neuvoston direktiivi 92/120/ETY, annettu 17 päivänä joulukuuta 1992, edellytyksistä myöntää väliaikaisia ja rajoitettuja poikkeuksia tiettyjen eläinperäisten tuotteiden tuotantoa ja kaupan pitämistä koskevista yhteisön erityisistä terveyssäännöistä

Virallinen lehti nro L 062 , 15/03/1993 s. 0086 - 0087 Suomenk. erityispainos Alue 3 Nide 48 s. 0230  Ruotsink. erityispainos Alue 3 Nide 48 s. 0230

NEUVOSTON DIREKTIIVI 92/120/ETY,annettu 17 päivänä joulukuuta 1992,edellytyksistä myöntää väliaikaisia ja rajoitettuja poikkeuksia tiettyjen eläinperäisten tuotteiden tuotantoa ja kaupan pitämistä koskevista yhteisön erityisistä terveyssäännöistä EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 43 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäeläinperäiset tuotteet sisältyvät perustamissopimuksen liitteessä II olevaan luetteloon; niiden pitäminen kaupan on tärkeä tulolähde maatalousväestölle,tämän alan järkiperäisen kehityksen varmistamiseksi, tuotannon lisäämiseksi ja yhtenäismarkkinoiden edellytysten luomiseksi asteittain tuotantoa ja kaupan pitämistä koskevat terveyssäännöt on vahvistettu yhteisön tasolla,yhteisö on toteuttanut toimenpiteet, joilla kyseisten tuotteiden eläinlääkärintarkastukset yhteisön jäsenvaltioiden välisillä rajoilla poistetaan,tiettyjen erityistilanteiden vuoksi on mahdollista, että jotkut laitokset eivät voi 1 päivänä tammikuuta 1993 noudattaa kaikkia säädettyjä erityissääntöjä; paikallisten olojen huomioon ottamiseksi ja laitosten äkillisten sulkemisten estämiseksi olisi säädettävä järjestelmä, jonka mukaan ennen 1 päivää tammikuuta 1993 toiminnassa olleille laitoksille myönnettäisiin tilapäisiä ja rajoitettuja poikkeuksia,komissio pitää tarpeellisena eläinlääkintäalan tiedekomitean lausuntoa poikkeusten myöntämiseksi porsaanlihan järjestelmällisen trikiinitutkimuksen periaatteesta; tämä lausunto ei ole vielä käytettävissä, ja sen vuoksi olisi säädettävä tilapäisten poikkeusten säilyttämisestä sianlihaa varten, joka ei ole tarkoitettu porsaanlihan järjestelmällistä trikiinitutkimusta harjoittaviin jäsenvaltioihin, jakaiken väärinkäytön vaaran estämiseksi näitä poikkeuksia on valvottava tarkasti,ON ANTANUT TÄMÄN DIREKTIIVIN:1 artikla 1 Jäsenvaltiot voivat 31 päivään joulukuuta 1995 asti antaa laitoksille, jotka valmistavat direktiivin 77/99/ETY 2 artiklan b kohdassa tarkoitettuja eläinperäisiä tuotteita ja jotka eivät direktiivin tiedoksiantopäivänä täytä direktiivissä 77/99/ETY laitoksen hyväksymiselle säädettyjä vaatimuksia, luvan poiketa joistakin mainitun direktiivin liitteessä A olevassa I luvussa ja liitteessä C olevan II luvun a kohdassa ja III luvussa määrätyistä rakenteellisista vaatimuksista, jos näistä laitoksista peräisin olevia eläinperäisiä tuotteita koskevat edelleen direktiivin 89/662/ETY 5 artiklan 2 kohdassa säädetyt tarkastussäännöt.2 Edellä 1 kohdassa tarkoitettu poikkeus voidaan myöntää vain laitoksille, jotka ovat jättäneet siitä hakemuksen kansalliselle toimivaltaiselle viranomaiselle.Tätä hakemusta on täydennettävä toimivaltaisen viranomaisen pyynnöstä työsuunnitelmalla ja -ohjelmalla, joissa ilmoitetaan, minkä ajan kuluessa laitos voi täyttää 1 kohdassa mainitut rakenteelliset vaatimukset.Jäsenvaltioiden on ilmoitettava komissiolle ja muille jäsenvaltioille pysyvässä eläinlääkintäkomiteassa ne laitokset, jotka täyttävät direktiivin 77/99/ETY vaatimukset 2 artiklan b kohdassa tarkoitettujen eläinperäisten tuotteiden osalta. Ilmoituksessa on eriteltävä kussakin laitoksessa valmistettujen tuotteiden laatu.3 Jos yhteisöltä haetaan taloudellista tukea, vain direktiivin 77/99/ETY vaatimukset täyttävät hakemukset voidaan hyväksyä.2 artikla 1 Jäsenvaltiot voivat 31 päivään joulukuuta 1995 asti myöntää poikkeuksia direktiivin 64/433/ETY(4) liitteessä I olevassa IV luvussa ja direktiivin 77/99/ETY liitteessä B olevan I luvun 1 kohdan a alakohdassa määrätyistä rakenteellisista vaatimuksista heikkotehoisille kylmävarastoille, joissa varastoidaan vain pakattua lihaa ja muita elintarvikkeita, sekä mahdollisesta velvollisuudesta hyväksyä nämä laitokset.2 Direktiivin 64/433/ETY 13 artiklan 1 kohdan ensimmäisessä alakohdassa olevia säännöksiä leikkaamisesta sovelletaan mainitun direktiivin 4 artiklan A kohdassa tarkoitettuihin teurastamoihin 31 päivään joulukuuta 1994 asti. Samoin mainitun direktiivin 4 artiklan A kohdan 2 alakohdan ensimmäisessä alakohdassa oleva luku on leikkaamoille viisi tonnia viikossa samalta ajalta.3 artikla Siihen asti kunnes direktiivin 64/433/ETY 6 artiklan 2 kohdassa säädetty päätös on tehty, jäsenvaltiot voivat poiketa mainitun direktiivin 6 artiklan 1 kohdan a alakohdassa säädetystä vaatimuksesta niiden omalla alueella kaupan pidettäväksi tarkoitetun ja kaikkiin samaan poikkeusta käyttäviin jäsenmaihin tarkoitetun tuoreen sianlihan osalta.Tähän poikkeukseen turvautuvien jäsenvaltioiden on ilmoitettava siitä komissiolle ja muille jäsenvaltioille pysyvässä eläinlääkintäkomiteassa.4 artikla Jäsenvaltioiden on saatettava tämän direktiivin säännösten noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1993 mennessä. Jäsenvaltioiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.5 artikla Tämä direktiivi on osoitettu kaikille jäsenvaltioille.Tehty Brysselissä 17 päivänä joulukuuta 1992.Neuvoston puolestaPuheenjohtajaJ. GUMMER(1) EYVL N:o C 84, 2.4.1990, s. 100(2) EYVL N:o C 113, 7.5.1990, s. 205(3) EYVL N:o C 332, 31.12.1990, s. 62(4) EYVL N:o L 268, 24.9.1991, s. 71 (koonnettu toisinto)


title: Komission direktiivi 2009/92/EY, annettu 31 päivänä heinäkuuta 2009 , Euroopan parlamentin ja neuvoston direktiivin 98/8/EY muuttamisesta bromadiolonin lisäämiseksi tehoaineena liitteeseen I (ETA:n kannalta merkityksellinen teksti)

text:
               1.8.2009

               FI

               Euroopan unionin virallinen lehti

               L 201/43

      KOMISSION DIREKTIIVI 2009/92/EY,
   annettu 31 päivänä heinäkuuta 2009,
   Euroopan parlamentin ja neuvoston direktiivin 98/8/EY muuttamisesta bromadiolonin lisäämiseksi tehoaineena liitteeseen I
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan toisen alakohdan,
   sekä katsoo seuraavaa:

               (1)

               Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetussa komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, IA tai IB. Luetteloon kuuluu bromadioloni.

               (2)

               Asetuksen (EY) N:o 1451/2007 perusteella on arvioitu direktiivin 98/8/EY 11 artiklan 2 kohdan mukaisesti bromadiolonin käyttöä tuotetyypissä 14 (jyrsijämyrkyt), siten kuin se on määritelty direktiivin 98/8/EY liitteessä V.

               (3)

               Ruotsi, joka oli nimetty esitteleväksi jäsenvaltioksi, toimitti komissiolle 30 päivänä kesäkuuta 2006 toimivaltaisen viranomaisen kertomuksen sekä suosituksen asetuksen (EY) N:o 1451/2007 14 artiklan 4 ja 6 kohdan mukaisesti.

               (4)

               Jäsenvaltiot ja komissio tarkastelivat toimivaltaisen viranomaisen kertomusta. Biosidivalmisteita käsittelevä pysyvä komitea sisällytti 30 päivänä toukokuuta 2008 tarkastelun tulokset arviointikertomukseen asetuksen (EY) N:o 1451/2007 15 artiklan 4 kohdan mukaisesti.

               (5)

               Tutkimusten perusteella voidaan olettaa, ettei jyrsijämyrkkyinä käytettävistä bromadiolonia sisältävistä biosidituotteista aiheudu ihmisille riskejä, paitsi vahinkotilanteissa, joissa on mukana lapsia. Ympäristölle ja muille kuin kohde-eläimille on todettu aiheutuvan riskejä. Kohteena olevat jyrsijät ovat kuitenkin tuhoeläimiä ja aiheuttavat siten vaaran kansanterveydelle. Lisäksi bromadiolonille ei ole vielä löydetty asianmukaisia vaihtoehtoja, jotka olisivat yhtä tehokkaita mutta vahingoittaisivat ympäristöä vähemmän. Kun otetaan huomioon direktiivin 98/8/EY liitteessä VI olevat kohdat 63 ja 96, on perusteltua lisätä bromadioloni liitteeseen I rajalliseksi ajaksi sen varmistamiseksi, että jyrsijämyrkkyinä käytettävien bromadiolonia sisältävien biosidituotteiden käyttöä koskevia lupia voidaan myöntää, peruuttaa tai muuttaa direktiivin 98/8/EY 16 artiklan 3 kohdan mukaisesti kaikissa jäsenvaltioissa.

               (6)

               Arviointikertomuksen tulosten perusteella on asianmukaista edellyttää, että lupamenettelyjen yhteydessä toteutetaan erityisiä riskinhallintatoimia, jotka koskevat jyrsijämyrkkyinä käytettäviä bromadiolonia sisältäviä tuotteita. Näillä toimenpiteillä olisi pyrittävä vähentämään ihmisten ja muiden kuin kohde-eläinten ensisijaisen ja toissijaisen altistumisen riskiä sekä ympäristölle aiheutuvia pitkän aikavälin vaikutuksia.

               (7)

               Koska bromadiolonista on todettu aiheutuvan riskejä ja koska bromadioloni on ominaisuuksiltaan mahdollisesti hitaasti hajoava, todennäköisesti eliöihin kertyvä ja myrkyllinen tai erittäin hitaasti hajoava ja erittäin todennäköisesti eliöihin kertyvä, se olisi sisällytettävä liitteeseen I ainoastaan viideksi vuodeksi, ja edellytykseksi sen liitteeseen I sisällyttämisen uudistamiselle olisi asetettava direktiivin 98/8/EY 10 artiklan 5 kohdan i alakohdan toisen luetelmakohdan mukainen vertaileva riskinarviointi.

               (8)

               On tärkeää, että tämän direktiivin säännöksiä sovelletaan samaan aikaan kaikissa jäsenvaltioissa, jotta varmistetaan bromadiolonia tehoaineena sisältävien biosidituotteiden yhdenvertainen kohtelu markkinoilla sekä edistetään biosidituotteiden markkinoiden moitteetonta toimintaa yleisesti.

               (9)

               Ennen tehoaineen lisäämistä liitteeseen I jäsenvaltioilla ja asianomaisilla osapuolilla olisi oltava käytettävissään kohtuullinen siirtymäaika uusiin vaatimuksiin valmistautumiseksi ja sen varmistamiseksi, että asiakirjat valmistelleet hakijat voivat hyötyä täysimääräisesti kymmenen vuoden tietosuojakaudesta, joka direktiivin 98/8/EY 12 artiklan 1 kohdan c alakohdan ii alakohdan mukaisesti alkaa siitä päivästä, jona tehoaine lisätään liitteeseen.

               (10)

               Sen jälkeen kun tehoaine on lisätty liitteeseen, jäsenvaltioille olisi sallittava kohtuullinen määräaika panna täytäntöön direktiivin 98/8/EY 16 artiklan 3 kohta ja erityisesti myöntää, muuttaa tai peruuttaa lupia, jotka koskevat tuotetyyppiin 14 kuuluvia bromadiolonia sisältäviä biosidituotteita, sen varmistamiseksi, että ne ovat direktiivin 98/8/EY mukaisia.

               (11)

               Sen vuoksi direktiiviä 98/8/EY olisi muutettava.

               (12)

               Biosidituotteiden pysyvää komiteaa kuultiin 30 päivänä toukokuuta 2008, ja se antoi myönteisen lausunnon luonnoksesta komission direktiiviksi, jolla muutetaan direktiivin 98/8/EY liitettä I siten, että siihen lisätään tehoaineena käytetty bromadioloni. Komissio toimitti mainitun luonnoksen 11 päivänä kesäkuuta 2008 Euroopan parlamentin ja neuvoston käsittelyyn. Euroopan parlamentti ei vastustanut luonnoksessa ehdotettuja toimenpiteitä määräaikaan mennessä. Neuvosto vastusti sitä, että komissio antaisi kyseisen direktiivin, koska se katsoi, että ehdotetut toimenpiteet ylittivät direktiivissä 98/8/EY säädetyt täytäntöönpanovaltuudet. Komissio ei tästä syystä antanut ehdotettuja toimenpiteitä, ja se toimitti mainittua direktiiviä koskevan muutetun luonnoksen biosidituotteiden pysyvän komitean käsiteltäväksi. Pysyvää komiteaa kuultiin luonnoksesta 20 päivänä helmikuuta 2009.

               (13)

               Tässä direktiivissä säädetyt toimenpiteet ovat biosidituotteita käsittelevän pysyvän komitean lausunnon mukaisia,

         ON ANTANUT TÄMÄN DIREKTIIVIN:
   1 artikla
   Muutetaan direktiivin 98/8/EY liite I tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 2010.
   Niiden on sovellettava näitä säännöksiä 1 päivästä heinäkuuta 2011.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 31 päivänä heinäkuuta 2009.

            Komission puolesta

         Stavros DIMAS

            Komission jäsen

      (1)  EYVL L 123, 24.4.1998, s. 1.

      (2)  EUVL L 325, 11.12.2007, s. 3.

      LIITE
      Lisätään direktiivin 98/8/EY liitteeseen I kohta ”17” seuraavasti:

                     Nro

                     Yleisnimi

                     IUPAC-nimi
                     Tunnistenumerot

                     Markkinoille saatettavassa biosidituotteessa käytettävän tehoaineen vähimmäispuhtaus

                     Päivä, jona tehoaine sisällytetään liitteeseen

                     Määräaika 16 artiklan 3 kohdan noudattamiselle (lukuun ottamatta tuotteita, jotka sisältävät useampaa kuin yhtä tehoainetta;
                     näiden tuotteiden osalta sovelletaan 16 artiklan 3 kohdan noudattamista varten määräaikaa, joka on vahvistettu viimeisimmässä niistä päätöksistä, jotka koskevat tuotteessa käytettävien tehoaineiden sisällyttämistä liitteeseen)

                     Päivä, jona liitteeseen sisällyttäminen lakkaa

                     Tuotetyyppi

                     Erityissäännökset (1)

                     ”17

                     Bromadioloni

                     3-[3-(4’-bromi[1,1’-bifenyl]-4-yyli)-3-hydroksi-1-fenyylipropyyli]-4-hydroksi-2H-1-bentsopyran-2-oni
                     EY-numero: 249–205–9
                     CAS-numero: 28772–56–7

                     969 g/kg

                     1. heinäkuuta 2011

                     30. kesäkuuta 2013

                     30. kesäkuuta 2016

                     14

                     Koska bromadioloni on ominaisuuksiltaan mahdollisesti hitaasti hajoava, todennäköisesti eliöihin kertyvä ja myrkyllinen tai erittäin hitaasti hajoava ja erittäin todennäköisesti eliöihin kertyvä, edellytykseksi sen tähän liitteeseen sisällyttämisen uudistamiselle olisi asetettava direktiivin 98/8/EY 10 artiklan 5 kohdan i alakohdan toisen luetelmakohdan mukainen vertaileva riskinarviointi.
                     Jäsenvaltioiden on varmistettava, että lupien myöntämisessä noudatetaan seuraavia vaatimuksia:

                                 1)

                                 Tuotteiden nimellinen tehoainepitoisuus saa olla enintään 50 mg/kg, ja ainoastaan käyttövalmiit tuotteet sallitaan.

                                 2)

                                 Tuotteissa on oltava aversiivista ainetta ja tarvittaessa väriainetta.

                                 3)

                                 Tuotteita ei saa käyttää jäljityspulverina.

                                 4)

                                 Ihmisten, muiden kuin kohde-eläinten ja ympäristön ensisijaisen ja toissijaisen altistumisen minimoimisen varmistamiseksi on otettava huomioon ja tarvittaessa toteutettava kaikki käytettävissä olevat riskinhallintatoimenpiteet. Näitä toimenpiteitä ovat erityisesti tuotteen salliminen ainoastaan ammattikäyttöön, ylärajan asettaminen pakkauskoolle ja velvollisuus käyttää varmistettuja syöttilaatikoita, joihin sivulliset eivät pääse käsiksi.”

         (1)  Liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa: http://ec.europa.eu/comm/environment/biocides/index.htm


Avis juridique important

|

31976L0115

Neuvoston direktiivi 76/115/ETY, annettu 18 päivänä joulukuuta 1975, moottoriajoneuvojen turvavöiden kiinnityspisteitä koskevan jäsenvaltioiden lainsäädännön lähentämisestä

Virallinen lehti nro L 024 , 30/01/1976 s. 0006 - 0020 Suomenk. erityispainos Alue 13 Nide 4 s. 0180  Kreikank. erityispainos: Luku 13 Nide 3 s. 0149  Ruotsink. erityispainos Alue 13 Nide 4 s. 0180  Espanjank. erityispainos: Luku 13 Nide 4 s. 0189  Portugalink. erityispainos: Luku 13 Nide 4 s. 0189

NEUVOSTON DIREKTIIVI,annettu 18 päivänä joulukuuta 1975,moottoriajoneuvojen turvavöiden kiinnityspisteitä koskevan jäsenvaltioiden lainsäädännön lähentämisestä (76/115/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),ottaa huomioon talous- ja sosiaalikomitean lausunnon(2),sekä katsoo, ettätekniset vaatimukset, jotka moottoriajoneuvojen on kansallisen lainsäädännön mukaan täytettävä, liittyvät muun muassa turvavöiden kiinnityspisteisiin,nämä tekniset vaatimukset eroavat jäsenvaltioittain; sen vuoksi on tarpeen, että jäsenvaltiot antavat samat vaatimukset joko voimassa olevien määräystensä lisäksi tai niiden sijasta, erityisesti, jotta moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä 70/156/ETY(3) säädetty ETY-tyyppihyväksyntämenettely voidaan ottaa käyttöön kaikkien ajoneuvotyyppien osalta,yhteisistä vaatimuksista matkustajatilan sisäisille osille, hallintalaitteiden sijoittelulle, katolle, selkänojille ja istuimien takaosille säädetään direktiivillä 74/60/ETY(4); sisävarusteita koskevista yhteisistä vaatimuksista, jotka liittyvät ohjausmekanismin toimintaan törmäystilanteessa, säädetään direktiivillä 74/297/ETY(5); istuimille ja niiden kiinnityspisteiden lujuudelle koskevista yhteisistä vaatimuksista säädetään direktiivillä 74/408/ETY(6); muut sisävarusteita, erityisesti turvavöitä, niskatukia ja hallintalaitteiden kuvatunnuksia, koskevat vaatimukset annetaan myöhemmin, jamoottoriajoneuvoja koskevan kansallisen lainsäädännön lähentäminen edellyttää, että jäsenvaltioiden yhteisten vaatimusten mukaisesti suorittamat tarkastukset tunnustetaan vastavuoroisesti; tällaisen järjestelmän tarkoituksenmukainen toimiminen edellyttää, että kaikki jäsenvaltiot saattavat nämä vaatimukset voimaan samasta päivämäärästä alkaen,ON ANTANUT TÄMÄN DIREKTIIVIN:1 artiklaTätä direktiiviä sovelletaan täysikasvuisille henkilöille tarkoitettujen, moottoriajoneuvojen eteenpäin suunnattujen istuimien turvavöiden kiinnityspisteisiin.2 artiklaTässä direktiivissä "ajoneuvolla" tarkoitetaan kaikkia tieliikenteeseen tarkoitettuja, vähintään nelipyöräisiä M1-luokan moottoriajoneuvoja (määritellään direktiivin 70/156/ETY liitteessä I), joiden suurin rakenteellinen nopeus on yli 25 km/h.3 artiklaJäsenvaltio ei saa evätä moottoriajoneuvolta ETY-tyyppihyväksyntää tai kansallista tyyppihyväksyntää turvavöiden kiinnityspisteisiin liittyvistä syistä, jos nämä kiinnityspisteet vastaavat liitteiden I, III ja IV vaatimuksia.4 artiklaJäsenvaltio ei saa evätä moottoriajoneuvon rekisteröintiä tai kieltää sen myyntiä, liikkeelle laskemista tai käyttöä turvavöiden kiinnityspisteisiin liittyvistä syistä, jos nämä kiinnityspisteet vastaavat liitteiden I, III ja IV vaatimuksia.5 artiklaTyyppihyväksynnän antaneen jäsenvaltion on toteutettava tarvittavat toimenpiteet sen varmistamiseksi, että se saa tiedon kaikista liitteessä I olevassa 1.1 kohdassa tarkoitetuista osien tai ominaisuuksien muutoksista. Kyseisen jäsenvaltion toimivaltaisten viranomaisten on päätettävä, onko muutetulle ajoneuvotyypille tehtävä uusia testejä ja laadittava uusi seloste. Jos nämä testit osoittavat, ettei muutos täytä tässä direktiivissä säädettyjä vaatimuksia, muutosta ei saa hyväksyä.6 artiklaTarvittavat muutokset liitteiden mukauttamiseksi tekniikan kehitykseen annetaan direktiivin 70/156/ETY 13 artiklassa säädettyä menettelyä noudattaen.7 artikla1. Jäsenvaltioiden on ennen 1 päivää lokakuuta 1976 annettava ja julkaistava tämän direktiivin noudattamisen edellyttämät säännökset ja ilmoitettava tästä komissiolle viipymättä.Niiden on sovellettava näitä säännöksiä 1 päivästä tammikuuta 1977 alkaen.2. Kun tämä direktiivi on annettu tiedoksi, jäsenvaltioiden on huolehdittava siitä, että luonnokset niistä tässä direktiivissä tarkoitettuja kysymyksiä koskevista laeista, asetuksista ja hallinnollisista määräyksistä, jotka jäsenvaltiot aikovat antaa, toimitetaan komissiolle riittävän ajoissa, jotta se voi esittää huomautuksensa.8 artiklaTämä direktiivi on osoitettu kaikille jäsenvaltioille.Tehty Brysselissä 18 päivänä joulukuuta 1975.Neuvoston puolestaPuheenjohtajaM. TOROS(1) EYVL N:o C 5, 8.1.1975, s. 41(2) EYVL N:o C 47, 27.2.1975, s. 45(3) EYVL N:o L 42, 23.2.1970, s. 1(4) EYVL N:o L 38, 11.2.1974, s. 2(5) EYVL N:o L 165, 20.6.1974, s. 16(6) EYVL N:o L 221, 12.8.1974, s. 1LIITE IMÄÄRITELMÄT, ETY-TYYPPIHYVÄKSYNNÄN HAKEMINEN, ETY-TYYPPIHYVÄKSYNTÄ, VAATIMUKSET, TESTIT, TUOTANNON VAATIMUSTENMUKAISUUS, OHJEET1 MÄÄRITELMÄTTässä direktiivissä tarkoitetaan:1.1 "ajoneuvotyypillä" turvavöiden kiinnityspisteiden osalta ajoneuvoluokkaa, johon kuuluvat ajoneuvot eivät eroa toisistaan seuraavilta olennaisilta osin: ajoneuvo- tai istuinrakenteen osien tai ajoneuvon muiden osien, joihin vyön kiinnityspisteet on kiinnitetty, mitat, muodot ja rakennemateriaalit;1.2 "vyön kiinnityspisteillä" sellaisia ajoneuvon tai istuimien osia tai muuta ajoneuvon osaa, johon turvavyöasennelmat kiinnitetään;1.3 "turvavyöllä (istuinvyö, vyö)" vyönauha-asennelmaa, johon kuuluu vyölukko sekä säätö- ja kiinnityslaitteet ja joka asennetaan kiinteästi moottorikäyttöiseen ajoneuvoon ja jonka tarkoituksena on vähentää vyön käyttäjän vahingoittumisen vaaraa rajoittamalla tämän liikkuvuutta ajoneuvossa törmäyksen tai äkillisen jarrutuksen yhteydessä. Tällaista asennelmaa kutsutaan yleensä "vyöasennelmaksi" ja ilmaisuun katsotaan kuuluvaksi myös energianvaimennin tai nauhan kelauslaite;1.4 "nauhan ohjaimella" laitetta, joka muuttaa nauhan asemaa vyöasennelman käyttäjän suhteen;1.5 "vyön tehollisella kiinnityspisteellä" pistettä, jota 4.4 kohdassa esitetyin tavoin käytetään turvavyön eri osien kulmien määrittämiseen vyön käyttäjän suhteen, toisin sanoen pistettä, johon nauha olisi kiinnitettävä, jotta sen asento olisi sama kuin käytettäessä tarkoitettu vyön asento; se saattaa olla vyön todellinen kiinnityspiste, riippuen turvavyön jäykkien osien järjestelystä niiden kiinnityskohtaan, esimerkiksi:1.5.1 jos turvavyöhön kuuluu jäykkä, vyön lattiakiinnityspisteeseen kiinnitetty kiinteä tai vapaasti kääntyvä osa, vyön tehollinen kiinnityspiste kaikissa istuimen säätöasennoissa on piste, jossa nauha on kiinnitetty tähän jäykkään osaan;1.5.2 jos nauhanohjain on kiinnitetty ajoneuvo- tai istuinrakenteeseen, vyön tehollisen kiinnityspisteen katsotaan olevan ohjaimen keskipiste kohdassa, jossa nauha eroaa ohjaimesta vyön käyttäjän puolella; nauhan on oltava suorassa linjassa vyön tehollisen kiinnityspisteen ja käyttäjän välillä;1.5.3 jos vyö kulkee suoraan käyttäjästä ajoneuvo- tai istuinrakenteeseen kiinnitettyyn kelauslaitteeseen ilman välissä olevaa nauhanohjainta, vyön tehollisen kiinnityspisteen katsotaan olevan nauhakelan akselin ja kelalla olevan nauhan keskiviivan kautta kulkevan tason leikkauspiste;1.6 "istuimella" yhden täysikasvuisen henkilön istuttavaa ajoneuvon rakenteeseen sisäänrakennettua tai irrallista rakennetta verhoiluineen. Ilmaisu käsittää sekä erillisen istuimen että yhdelle henkilölle tarkoitetun yhdistelmäistuimen osan;1.7 "yhdistelmäistuimella" vähintään kahden täysikasvuisen henkilön istuttavaksi tarkoitettua rakennetta verhoiluineen;1.8 "istuinryhmällä" yhden tai useamman täysikasvuisen henkilön istuttavaa joko yhdistelmäistuinta tai erillisiä, vierekkäisiä istuimia (jotka on sijoitettu esimerkiksi niin, että yhden istuimen etukiinnityspisteet ovat linjassa toisen istuimen etu- tai takakiinnityspisteiden kanssa tai toisen istuimen kiinnityspisteiden välissä);1.9 "kokoontaitettavalla (kääntö)istuimella" tilapäiskäyttöön tarkoitettua apuistuinta, joka on tavallisesti kokoontaitettuna;1.10 "istuintyypillä" istuinluokkaa, johon kuuluvat istuimet eivät eroa toisistaan seuraavilta olennaisilta osin, kuten:1.10.1 istuinrakenteen muoto, mitat ja materiaalit,1.10.2 säätö- ja kaikkien lukitusjärjestelmien tyypit ja mitat,1.10.3 istuimessa olevien vyön kiinnityspisteiden, istuimien kiinnityspisteiden ja kyseisten ajoneuvorakenteen osien tyypit ja mitat;1.11 "istuimen kiinnityspisteellä" järjestelmää, jolla istuin on kiinnitetty ajoneuvon rakenteeseen, mukaan lukien asiaankuuluvat osat ajoneuvon rakenteessa;1.12 "säätöjärjestelmällä" laitetta, jonka avulla istuin tai istuimen osa voidaan säätää käyttäjälle sopivaan asentoon. Tällaisella laitteella voidaan erityisesti:1.12.1 säätää istuimen asentoa pituussuunnassa,1.12.2 säätää istuimen asentoa pystysuunnassa,1.12.3 säätää istuimen asentoa istuinkulman osalta;1.13 "siirtojärjestelmällä" laitetta, jonka avulla istuinta tai jotakin sen osaa voidaan portaattomasti siirtää pituussuunnassa, tai istuimen osien välisiä kulmia muuttaa matkustajien ajoneuvoon nousemisen helpottamiseksi;1.14 "lukitusjärjestelmällä" laitetta, jonka avulla istuin ja sen osat lukitaan istuimen käyttöasentoihin, ja joka sisältää laitteet sekä istuimen selkänojan että ajoneuvon istuimen lukitsemiseen.2 ETY-TYYPPIHYVÄKSYNNÄN HAKEMINEN2.1 Ajoneuvon valmistajan tai tämän edustajan on haettava ajoneuvotyypin ETY-tyyppihyväksyntää sen turvavöiden kiinnityspisteiden osalta.2.2. Hakemukseen on liitettävä jäljempänä mainitut asiakirjat kolmena kappaleena sekä seuraavat tiedot:2.2.1 tarkoituksen mukaisessa mittakaavassa yleiset ajoneuvon rakennepiirustukset, jotka esittävät turvavöiden kiinnityspisteiden sijainnin ja yksityiskohtaiset piirustukset turvavöiden kiinnityspisteistä ja rakenteesta, johon ne on asennettu,2.2.2 eritelmä käytetyistä materiaaleista, jotka saattavat vaikuttaa vyön kiinnityspisteiden lujuuteen,2.2.3 vyön kiinnityspisteiden tekninen kuvaus,2.2.4 jos vyön kiinnityspisteet on kiinnitetty istuinrakenteeseen, yksityiskohtainen kuvaus ajoneuvon tyypistä ja sen istuimien suunnittelusta, istuimien kiinnityspisteistä ja istuimien säätö- ja lukitusjärjestelmistä,2.2.5 tarkoituksen mukaisessa mittakaavassa riittävän yksityiskohtaiset piirustukset istuimista, istuimien kiinnityksestä ajoneuvoon ja niiden säätö- ja lukitusjärjestelmistä.2.3 Ajoneuvon valmistajan on toimitettava tutkimuslaitokselle joko samaa tyyppiä oleva ajoneuvo, jolle hyväksyntää haetaan, tai sellaiset ajoneuvon osat, joita hyväksyntätestit suorittava tutkimuslaitos pitää välttämättöminä vyön kiinnityspisteitä koskevien testien suorittamiseksi.3 ETY-TYYPPIHYVÄKSYNTÄ3.1 ETY-tyyppihyväksyntätodistukseen on liitettävä liitteessä II annetun mallin mukainen lomake.4 VAATIMUKSET4.1 Määritelmät (ks. liite III)4.1.1 Piste H on vertailupiste, joka määritetään direktiivin 74/60/ETY liitteessä IV esitetyn menettelyn mukaisesti.4.1.2 Vertailuviiva on direktiivin 74/60/ETY liitteessä IV olevassa kuvassa 2 esitetyn keskimääräistä mieshenkilöä vastaavan nuken jalan ja lantion yhtymäpisteen sekä kaulan ja rintakehän yhtymäpisteen kautta kulkeva suora viiva.4.1.3 Pisteet L1 ja L2 ovat vyön tehollisia lattiakiinnityspisteitä.4.1.4 Piste C on piste, joka sijaitsee pystysuunnassa 450 mm pisteen H yläpuolella.4.1.5 Kulmat á1 ja á2 ovat pisteen H ja pisteiden L1 ja L2 kautta kulkevia, vaakatason ja ajoneuvon pituussuuntaiseen keskiviivaan nähden kohtisuorassa olevien tasojen välisiä kulmia.4.1.6 S on vyön tehollisen yläkiinnityspisteen etäisyys millimetreinä ajoneuvon pituussuuntaisen keskiviivan suuntaisesta vertailutasosta P, joka määritellään seuraavasti:4.1.6.1 jos istuma-asento on tarkasti määritelty istuimen muodon avulla, taso P on kyseisen istuimen keskiviiva;4.1.6.2 jos istuma-asentoa ei ole tarkasti määritelty:4.1.6.2.1 kuljettajaa koskeva taso P on ajoneuvon pituussuuntaisen keskiviivan suuntaisesti ohjauspyörän keskiön kautta kulkeva pystytaso ohjauspyörän ollessa keskiasennossa, jos se voidaan säätää,4.1.6.2.2 ulommaisella paikalla etuistuimella istuvaa matkustajaa koskevan tason P on oltava symmetrinen kuljettajan tason kanssa,4.1.6.2.3 takaistuimen ulommaista paikkaa koskevan tason P erittelee ajoneuvon valmistaja, jos ajoneuvon keskiviivan ja tason P välistä etäisyyttä A määritettäessä otetaan huomioon seuraavat rajat:A ≥ 200 mm, jos yhdistelmäistuin on tarkoitettu ainoastaan kahdelle matkustajalle,A ≥ 300 mm, jos yhdistelmäistuin on tarkoitettu kahdelle tai kolmelle matkustajalle.4.2. Yleiset vaatimukset4.2.1 Turvavöiden kiinnityspisteet on suunniteltava, valmistettava ja sijoitettava siten, että4.2.1.1 ajoneuvoon voidaan asentaa tarkoituksen mukaiset turvavyöt. Etuistuimen ulommaisten paikkojen vöiden osalta kiinnityspisteiden on sovelluttava kelauslaitteella ja kaksiosaisella nauhanohjaimella varustetuille turvavöille, siten että erityistä huomiota kiinnitetään vyön kiinnityspisteiden lujuusominaisuuksiin, jollei valmistaja varusta ajoneuvoa muuntyyppisillä turvavöillä, joissa on kelauslaitteet. Jos kiinnityspisteet soveltuvat ainoastaan tietyntyyppisille turvavöille, niiden mallit on ilmoitettava 3.1 kohdassa tarkoitetussa lomakkeessa;4.2.1.2 oikealla tavalla käytetyn vyön irtipääsyn vaara on vähäinen;4.2.1.3 nauhan vaurioitumisen vaara ajoneuvon tai istuimien terävistä osista on vähäinen;4.2.2 vyön kiinnityspisteisiin, joilla on eri asento matkustajien noustessa ajoneuvoon kuin vöitä käytettäessä, sovelletaan tässä direktiivissä säädettyjä vaatimuksia vyön kiinnityspisteisiin tehollisessa kiinnitysasennossa.4.3 Vyön kiinnityspisteiden pienin määrä4.3.1 Etuistuimien vöillä on oltava kaksi lattiakiinnityspistettä ja yksi yläkiinnityspiste.4.3.1.1 Keskimmäisten etuistuimien osalta pidetään kahta vyön lattiakiinnityspistettä riittävänä, kun tuulilasi sijaitsee direktiivin 74/60/ETY liitteessä II määritetyn vertailualueen ulkopuolella. Vyön kiinnityspisteiden osalta tuulilasia pidetään vertailualueen osana, jos se voi saada pysyvän kosketuksen testilaitteistoon liitteessä II esitetyn menetelmän mukaisesti.4.3.1.2 Poiketen 4.3.1 ja 4.3.1.1 kohdan määräyksistä saa kunkin keski-istuimen varustaa 1 päivään tammikuuta 1979 saakka ainoastaan kahdella lattiakiinnityspisteellä.4.3.2 Ulommaisten takaistuimien vöillä on oltava kaksi lattiakiinnityspistettä ja yksi yläkiinnityspiste, mutta jos ajoneuvoihin ei voida asentaa vyön yläkiinnityspistettä, kuten eräisiin avoautoihin tai irrotettavalla katolla varustettuihin ajoneuvoihin, riittää kaksi lattiakiinnityspistettä.4.3.3 Kokoontaitettavien (kääntö)istuimien vöitä lukuun ottamatta kaikissa muissa vöissä on oltava kaksi lattiakiinnityspistettä.4.3.4 Kokoontaitettaville (kääntö)istuimille ei vaadita vöiden kiinnityspisteitä. Jos tällaiset ajoneuvon istuimet on kuitenkin varustettu vöiden kiinnityspisteillä, niiden on täytettävä tämän direktiivin säännökset.4.4 Vyön kiinnityspisteiden sijainti4.4.1 Edellä 4.3 kohdassa määritellyn vyön kiinnityspisteiden sijainnin on oltava seuraavien vaatimusten mukainen.4.4.2 Yleistä4.4.2.1 Kunkin turvavyön kiinnityspisteet saavat sijaita kokonaan ajoneuvon rakenteessa, istuinrakenteessa tai missä tahansa muussa ajoneuvon osassa tai ne voidaan sijoittaa hajalleen näihin paikkoihin.4.4.2.2 Kahden vierekkäisen turvavyön päät saadaan kiinnittää samaan kiinnityspisteeseen, jos ne täyttävät testausvaatimukset.4.4.2.3 Jos yhdistelmäistuimessa on vyön kiinnityspisteet kahdelle tai useammalle istuinpaikalle, lattiakiinnityspisteiden on oltava joko sisäänrakennettu istuimeen tai kiinnitetty korirakenteeseen. Samaa vaatimusta sovelletaan myös yläkiinnityspisteisiin.4.4.3 Vyön tehollisten lattiakiinnityspisteiden sijainti4.4.3.1 Kulmien á1 ja á2 on oltava 30°-80° kaikissa tavanomaisissa istuimen asennoissa. Jos etuistuimia ei voida säätää tai vyön kiinnityspisteet ovat itse istuimessa, kulmien á1 ja á2 on oltava 60° ± 10°.4.4.3.2 Takaistuimissa kulmat á1 ja á2 saavat olla pienempiä kuin 4.4.3.1 kohdassa eritellyt pienimmät kulmat, jos ne eivät ole pienempiä kuin 20°.4.4.3.3 Istuimen keskiviivan suuntaisesti saman turvavyön kahden eri lattiakiinnityspisteen L1 ja L2 kautta kulkevien pystytasojen välisen etäisyyden on oltava vähintään 350 mm. Istuimen keskiviivan on kuljettava pisteiden L1 ja L2 välistä ja vähintään 120 mm:n etäisyydeltä näistä pisteistä.4.4.4 Vyön tehollisen yläkiinnityspisteen sijainti4.4.4.1 Jos ajoneuvossa käytetään nauhanohjainta tai samankaltaista laitetta, joka vaikuttaa vyön tehollisen yläkiinnityspisteen sijaintiin, tämä sijainti määritetään tavalliseen tapaan mittaamalla kiinnityspisteen paikka, kun nauhan pituussuuntainen keskiviiva kulkee pisteen J kautta; J määritetään pisteestä H lähtien seuraavalla kolmella janalla:HZ, joka on 530 mm pituinen vertailulinjan jana mitattuna ylöspäin pisteestä H,ZX, joka on 120 mm pituinen ajoneuvon pituussuuntaiseen keskiviivaan nähden kohtisuorassa oleva jana mitattuna kiinnityspisteen suuntaan pisteestä Z,XJ, joka on 60 mm pituinen janojen HZ ja ZX määrittämään tasoon nähden kohtisuorassa oleva jana mitattuna eteenpäin pisteestä X.4.4.4.2 Jos vyön tehollinen yläkiinnityspiste sijaitsee taaksepäin kohtisuorassa istuimen pituussuuntaiseen keskiviivaan nähden olevasta tasosta ja kulkee vertailulinjan kautta, sen on sijaittava alaspäin tasosta FN, joka on kohtisuorassa istuimen pituussuuntaiseen keskiviivaan nähden ja muodostaa vertailuviivan suhteen 65° kulman. Takaistuimien osalta tämä kulma saa olla 60°. Taso FN leikkaa vertailuviivan pisteessä D siten, että DH = 315 mm + 1,6 S.Jos vyön tehollinen yläkiinnityspiste sijaitsee samassa tasossa tai eteenpäin tasosta, joka on kohtisuorassa istuimen pituussuuntaiseen keskiviivaan nähden ja kulkee vertailuviivan kautta, sen on sijaittava alaspäin tasosta F1N1, joka on kohtisuorassa istuimen pituussuuntaiseen keskiviivaan nähden ja muodostaa vertailuviivan suhteen 65° kulman. Takaistuimien osalta tämä kulma saa olla 60°. Taso F1N1 leikkaa vertailuviivan pisteessä D' siten, että DH = 315 mm + 1,8 S.4.4.4.3 Jos vyön tehollinen yläkiinnityspiste sijaitsee taaksepäin tasosta, joka on kohtisuorassa istuimen pituussuuntaiseen keskiviivaan nähden ja kulkee vertailuviivan kautta, sen on sijaittava taaksepäin tasosta FK, joka on kohtisuorassa istuimen keskiviivaan nähden ja leikkaa vertailuviivan 120° kulmassa pisteessä B' siten, että B'H = 260 mm + 1,2 S.Jos vyön tehollinen yläkiinnityspiste sijaitsee samassa tasossa tai eteenpäin tasosta, joka on kohtisuorassa istuimen pituussuuntaiseen keskiviivaan nähden ja kulkee vertailuviivan kautta, sen on sijaittava taaksepäin tasosta F1K1, joka on kohtisuorassa istuimen pituussuuntaiseen keskiviivaan nähden ja leikkaa vertailuviivan 120° kulmassa pisteessä B' siten, että B'H = 260 mm + S.4.4.4.4 S:n arvon on oltava vähintään 140 mm.4.4.4.5 Vyön tehollisen yläkiinnityspisteen on sijaittava taaksepäin pystytasosta, joka on kohtisuorassa ajoneuvon pituussuuntaiseen keskiviivaan nähden ja kulkee liitteessä III esitetyllä tavalla pisteen H kautta.4.4.4.6 Vyön tehollisen yläkiinnityspisteen on sijaittava ylöspäin vaakatasosta, joka kulkee pisteen C kautta.4.4.4.7 Poiketen 4.4.4.6 kohdan vaatimuksesta voidaan 1 päivään tammikuuta 1979 saakka vyön tehollinen yläkiinnityspiste sijoittaa alueelle, jota rajaavat vaakataso CY ja taso CM; CM on kohtisuorassa ajoneuvon pituussuuntaiseen keskiviivaan nähden ja muodostaa tasoon CY nähden 20° kulman, jos tätä kiinnityspistettä ei ajoneuvon rakenneominaisuuksien vuoksi voida sijoittaa tason CY yläpuolelle. Selkänoja ei saa olla pisteen C kautta kulkevan vaakatason korkeutta matalampi ja turvavyö on varustettava nauhanohjaimella nauhan olkapäältä luisumisen estämiseksi. Jäljempänä 5 alakohdan mukaisesti suoritettavassa testissä nauhaa selkänojalla tukevan kohdan on sijaittava tason CM yläpuolella.4.5 Vyön kiinnityspisteiden kierteistettyjen reikien mitat4.5.1 Vyön kiinnityspisteessä on oltava (7/16) 20 UNF 2B mukainen 11,11 mm:n kierteistetty reikä.5 TESTAUS5.1 Yleistä5.1.1 Kun 5.2 kohdan määräyksiä sovelletaan, niin valmistajan pyynnöstä:5.1.1.1 testit voidaan suorittaa joko ajoneuvorakenteelle tai täydelliselle ajoneuvolle,5.1.1.2 ikkunat ja ovet voivat olla asennetut ja/tai asentamatta ja/tai suljettu,5.1.1.3 ajoneuvotyyppiin kuuluvat ajoneuvon rakennetta vahvistavat osat saavat olla asennettuina.5.1.2 Istuimien on oltava asennettu ajo- tai käyttöasentoa vastaavaan asentoon, jonka valitsee hyväksyntätestit tekevä tutkimuslaitos siten, että testiolosuhteet ovat rakenteen lujuuden kannalta epäedullisemmat. Istuimien asento on ilmoitettava selosteessa. Jos selkänojan ja istuintyynyn välinen kulma voidaan säätää, asennon säätö on tehtävä direktiivin 74/60/ETY liitteessä IV olevan 2.2 kohdassa eritellyn mukaisesti.5.2 Ajoneuvon kiinnittäminen5.2.1 Ajoneuvoa ei saa kiinnittää testin ajaksi menetelmällä, joka vahvistaa vöiden kiinnityspisteitä tai alueita, joilla kiinnityspisteet sijaitsevat, tai joka vähentää rakenteen tavanomaista muodonmuutosta.5.2.2 Kiinnityslaitetta pidetään tyydyttävänä, jos se ei vaikuta alueella, joka ulottuu ajoneuvon koko leveydelle ja jos ajoneuvo tai rakenne on tuettu tai kiinnitetty edestä vähintään 500 mm:n etäisyydeltä testattavasta vyön kiinnityspisteestä ja on tuettu tai kiinnitetty takaa vähintään 300 mm:n etäisyydeltä tästä kiinnityspisteestä.5.2.3 Suositellaan, että rakenne tuettaisiin likimain pyörien akselin suuntaisesti asetetuille kannattimille, tai jos tämä ei ole mahdollista, ripustuksen kiinnityskohtien suuntaisesti asetetuille kannattimille.5.3 Yleiset testivaatimukset5.3.1 Kaikki samaan istuinryhmään kuuluvat vyön kiinnityspisteet on testattava samanaikaisesti.5.3.2 Vetovoiman on suuntauduttava eteenpäin, 10° ± 5° kulmassa vaakatasosta ylöspäin ajoneuvon pituussuuntaisen keskiviivan suuntaisesti.5.3.3 Täysitehoinen kuormitus on saavutettava niin nopeasti kuin mahdollista. Vöiden kiinnityspisteiden on kestettävä jäljempänä eriteltyä kuormitusta vähintään 0,2 sekunnin ajan.5.3.4 Jäljempänä 5.4 kohdassa tarkoitetuissa testeissä käytettävät vetolaitteet esitetään liitteessä IV.5.3.5 Istuimien vöiden kiinnityspisteet testataan yläkiinnityspisteillä varustetuissa istuimissa seuraavasti:5.3.5.1 Uloimmat etuistuimet:vyön kiinnityspisteille on suoritettava 5.4.1 kohdassa vahvistettu testi, jossa niitä kuormitetaan laitteella, jolla jäljitellään kelauslaitteella, jossa on yksi- tai kaksiosainen nauhanohjain yläkiinnityspisteessä, varustetun kolmipistevyön geometrisiä olosuhteita;5.3.5.1.1 jos kelauslaitetta ei ole asennettu vaadittuun vyön äärimmäiseen lattiakiinnityspisteeseen tai se on vyön yläkiinnityspisteessä, vyön lattiakiinnityspisteille on suoritettava myös 5.4.3 kohdassa vahvistettu testi;5.3.5.1.2 jäljempänä 5.4.1 ja 5.4.3 kohdassa vahvistetut testit saadaan valmistajan pyynnöstä suorittaa 5.3.5.1.1 kohdassa tarkoitetuissa tapauksissa kahdelle erilaiselle rakenteelle.5.3.5.2 Uloimmat takaistuimet ja kaikki keski-istuimet:vyön kiinnityspisteille on suoritettava 5.4.2 kohdassa vahvistettu testi, jossa niitä kuormitetaan laitteella, jolla jäljitellään ilman kelauslaitetta olevan kolmipistevyön geometrisiä olosuhteita, sekä 5.4.3 kohdassa vahvistettu testi, jossa vyön kahta lattiakiinnityspistettä kuormitetaan laitteella, joka jäljittelee lantiovyön geometrisiä olosuhteita. Valmistajan pyynnöstä nämä testit voidaan suorittaa kahdelle erilaiselle rakenteelle;5.3.5.3 poiketen 5.3.5.1 ja 5.3.5.2 kohdan vaatimuksista, on kyseisille kiinnityspisteille suoritettava testit, joissa niitä kuormitetaan laitteilla, joilla jäljitellään hyväksyntää varten toimitettujen turvavöiden kiinnityspisteiden geometrisiä olosuhteita, jos valmistajan toimittaman ajoneuvon turvavöissä on kelauslaitteet.5.3.6 Jos ajoneuvossa ei ole vyön yläkiinnityspisteitä uloimmille takaistuimille ja keski-istuimille, vyön lattiakiinnityspisteille on suoritettava 5.4.3 kohdassa vahvistettu testi, jossa näitä kiinnityskohtia kuormitetaan laitteella, jolla jäljitellään lantiovyön geometrisiä olosuhteita.5.3.7 Jos ajoneuvo on suunniteltu siten, että se voidaan varustaa muilla laitteilla, jotka eivät mahdollista nauhojen kiinnittämistä suoraan vyön kiinnityspisteisiin ilman välipyöriä tai muita vastaavia laitteita tai jotka vaativat 4.3 kohdassa tarkoitettujen lisäksi muita vyön kiinnityspisteitä, turvavyö tai turvavyötä vastaava langoista, pyöristä yms. koostuva laitekokonaisuus on kiinnitettävä tällaisella laitteella ajoneuvon turvavöiden kiinnityspisteisiin, ja vyön kiinnityspisteille on suoritettava testit 5.4 kohdan mukaisesti.5.3.8 Edellä 5.3 kohdassa vahvistetun testausmenetelmän sijasta voidaan käyttää muutakin menetelmää, jos sen vastaavuus voidaan osoittaa.5.4 Erityiset testivaatimukset5.4.1 Testi kolmipistevyölle varustetulle kelauslaitteelle, jossa on yksi- tai kaksiosainen nauhanohjain yläkiinnityspisteessä5.4.1.1 Vyön yläkiinnityspisteeseen on kiinnitettävä erityinen yksi- tai kaksiosainen nauhanohjain langalle tai nauhalle, joka soveltuu siirtämään kuorman vetolaitteesta, tai siihen on kiinnitettävä valmistajan toimittama yksi- tai kaksiosainen nauhanohjain.5.4.1.2 Saman vyön kiinnityspisteisiin kiinnitettyä vetolaitetta (ks. liite IV, kuva 2) kuormitetaan testissä 1 350 daN ± 20 daN:lla laitteella, jolla jäljitellään tällaisen turvavyön olkanauhan geometrisiä olosuhteita.5.4.1.3 Samanaikaisesti kohdistetaan 1 350 daN ± 20 daN vetovoima vetolaitteeseen (ks. liite IV kuva 1), joka on kiinnitetty molempiin lattiakiinnityspisteisiin.5.4.2 Testi kolmipistevyölle, jossa ei ole kelauslaitetta tai jonka yläkiinnityspisteessä on kelauslaite5.4.2.1 Vyön yläkiinnityspisteeseen ja saman vyön vastakkaiseen lattiakiinnityspisteeseen kiinnitettyä vetolaitetta (ks. liite IV, kuva 2) kuormitetaan testissä 1 350 daN ± 20 daN:lla käyttäen vyön yläkiinnityspisteeseen kiinnitettyä kelauslaitetta, jos valmistaja on sellaisen toimittanut.5.4.2.2 Samanaikaisesti kohdistetaan 1 350 daN ± 20 daN vetovoima vetolaitteeseen (ks. liite IV, kuva 1), joka on kiinnitetty lattiakiinnityspisteisiin.5.4.3 Testi lantiovyölleKahteen vyön lattiakiinnityspisteeseen kiinnitettyä vetolaitetta (ks. liite IV, kuva 1) kuormitetaan testissä 2 225 daN ± 20 daN:lla.5.4.4 Testi vyön kiinnityspisteille, jotka sijaitsevat kokonaan istuinrakenteessa tai sekä ajoneuvo- että istuinrakenteessa5.4.4.1 Edellä 5.4.1, 5.4.2 ja 5.4.3 kohdassa eritellyt testit suoritetaan soveltuvin osin samanaikaisesti jokaiselle istuimelle ja istuinryhmälle jäljempänä ilmoitetulla voimalla.5.4.4.2 Edellä 5.4.1, 5.4.2 ja 5.4.3 kohdassa ilmoitettuja kuormia täydennetään vaaka- ja pituussuunnassa istuimen painopisteeseen kohdistetulla voimalla, joka vastaa kaksikymmenkertaisesti täydellisen istuimen painoa.5.5 Testien tulokset5.5.1 Kaikkien kiinnityspisteiden on läpäistävä 5.3 ja 5.4 kohdassa vahvistetut testit. Pysyvät muodonmuutokset, kuten kiinnityspisteiden ja ympäröivien alueiden osittaiset repeämät ja vauriot, hyväksytään, jos vaadittu voima pysyy edellä vahvistetun ajan. Testin aikana on noudatettava 4.4.3.3 kohdassa vyön tehollisille lattiakiinnityspisteille vahvistetuille pienimmille etäisyyksille ja 4.4.4.6 ja 4.4.4.7 kohdassa tehollisille vyön yläkiinnityspisteille vahvistettuja vaatimuksia.5.5.2 Kaksiovisissa ajoneuvoissa on takaistuimilla matkustavien ajoneuvosta ulospääsyn mahdollistavaa siirto- ja lukitusjärjestelmää voitava käyttää edelleen käsin vetovoiman poistamisen jälkeen.5.5.3 Testauksen jälkeen kaikki testeissä kuormitettuihin vyön kiinnityskohtiin ja rakenteisiin syntyneet vauriot on kirjattava.6 TUOTANNON VAATIMUSTENMUKAISUUS6.1 Hyväksytyn tyypin mukaisuuden tarkastamiseksi on sarjatuotannossa oleville ajoneuvoille suoritettava riittävä määrä pistokokeita.6.2 Nämä tarkastukset on yleensä rajoitettava mittausten ottamiseen. Tarvittaessa ajoneuvoille on kuitenkin suoritettava 5 kohdan vaatimusten mukaiset testit.7 OHJEETValmistajan on jokaisen hyväksytyn tyypin mukaisen ajoneuvon käyttöohjeissa selvästi ilmoitettava:- vyön kiinnityspisteiden sijainti,- minkä tyyppisille turvavöille ne on tarkoitettu.LIITE IIMALLI>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>LIITE IIIVYÖN TEHOLLISTEN KIINNITYSPISTEIDEN SIJOITUSPAIKAT>VIITTAUS KAAVIOON>>VIITTAUS KAAVIOON>LIITE IVVETOLAITEKuva 1>VIITTAUS KAAVIOON>>VIITTAUS KAAVIOON>